Ulac ungal ur nesi isental, acku taḥkayt ur tezmir ara ad tili war asentel. Asentel nettaf-it deg taɣzi n taḥkayt, ɣas ad iruḥ usentel ad yemmet ad d-naf ilul-d wayeḍ deg umkan-is. Deg ungal ad naf sin wannawen n isental; isental igejdanen fell-asen i tebna taḥkayt ttilin-d seg tazwara almi d taggara n taḥkayt; akken llan isental inadayen ad ten-af ur d-ttilin ara deg taɣzi n taḥkayt, ad d-lalen syin akin ad mmten; yettban-d usentel n uḍris ama deg uẓeṭṭa n wawalen ama deg uzeṭṭa asnamkan.